3. การประกอบธุรกิจของแต่ละสายผลิตภัณฑ์

1.  ลักษณะผลิตภัณฑ์

บริษัทฯ และกลุ่มธุรกิจเป็นผู้ผลิตรองเท้าเพื่อการส่งออกภายใต้เครื่องหมายการค้า ดังนี้

1.  ประเภทของผลิตภัณฑ์

รองเท้ากีฬา “NIKE”

-   รองเท้า “MARKS & SPENCER

-   รองเท้า “TIMBERLAND”

-   รองเท้า “K - SWISS”

3.1.2 ขั้นตอนการผลิตของบริษัทฯ โดยย่อ

  เครื่องปั๊ม

เครื่องช๊อต

เครื่องโมลด์

เครื่องปาดหนัง

จักรอุตสาหกรรม

จักรคอมพิวเตอร์

ตรวจสอบคุณภาพ ส่งมอบให้ลูกค้า

  ------ --------- ---------- -------------- ------------------ ---- -------- -------------
  ลูกค้า   การตลาด   ต้นทุน       โกดังวัตถุดิบ      วางแผน, ลอจิสติกส์    QA   ฝ่ายผลิต   โกดังสำเร็จรูป

                                                                              
  ------ --------- ---------- -------------- ------------------ ---- -------- -------------

3.1.4 เทคโนโลยีการผลิต

+---------------+--------------------------------+--------------------+
| แผนก          | ขั้นตอนการผลิต                    | เทคโนโลยีการผลิต     |
+---------------+--------------------------------+--------------------+
| ตรวจสอบวัตถุดิบ  |   ตรวจสอบคุณสมบัติเฉพาะตาม Spec   |   Area Measure     |
|               |   Sheet                        |                    |
|               |   และ                          |                    |
|               | คุณสมบัติทั่วไปที่เห็นด้วยสายตาก่อนนำส่งใ |                    |
|               | ห้ศูนย์ปฏิบัติการทดลองทดสอบทางกายภาพ |                    |
+---------------+--------------------------------+--------------------+
|   ศูน          |   ทดสอบคุณสมบัติทางกายภาพ         |   ASTM Standard    |
| ย์ปฏิบัติการทดลอง |   และทางเคมี ตาม MCS.           |                    |
|               |   เพื่อเตรียมเข้าแผนกโกดังวัตถุดิบ     |   NIKE Standard    |
|               |                                |                    |
|               |                                |   AATCC Standard   |
|               |                                |                    |
|               |                                |   SATA Standard    |
+---------------+--------------------------------+--------------------+
|   โกดังวัตถุดิบ   |   จัดเ                          |   Warehouse        |
|               | ก็บและคัดแยกวัตถุดิบของแต่ละประเภทให้ |                    |
|               |   QC ตรวจสภาพ พร้อมทั้งเบิกจ่าย     |   Cloth Inspector  |
|               |   แ                            |                    |
|               | ละจัดเก็บวัตถุดิบให้แต่ละแผนกตามใบเบิก |                    |
+---------------+--------------------------------+--------------------+
|   วาดตัด –     |   รับวัตถุดิบจากแผนกโกดังวัตถุดิบ      |   LEAN System      |
|   เย็บจักร      |   ตรวจสอบรูปทรง                 |                    |
|               |   ชิ้นงานกับแบบมีดตามรุ่นที่ผลิต        |   Automatic        |
|               |                                |   Cutting Machine  |
|               |  และปั๊มชิ้นส่วนเพื่อป้อนให้กับสายเย็บจักร |                    |
|               |   เย็บชิ้นส่วนตาม Process          |   Sewing Machine   |
|               |   จนเป็นห                       |                    |
|               | น้าผ้ารองเท้าเพื่อส่งแผนกเตรียมประกอบ |   Craftsmanship    |
+---------------+--------------------------------+--------------------+
|   เตรียมประกอบ |   รับหน้าผ้าร                     |   FIFO Matching    |
|               | องเท้าที่ได้รับจากแผนกวาดตัด-เย็บจักรแ |                    |
|               | ละพื้นรองเท้าที่ซื้อจากบริษัทในเครือนำมา |                    |
|               |   Matching                     |                    |
|               |   เพื่อเตรียมส่งแผนกประกอบ         |                    |
+---------------+--------------------------------+--------------------+
|   ประกอบ      |   นำหน้าผ้ากับพื้นรองเท้ามาผ่าน       |   Conveyer         |
|               |   Process                      |   Assembly         |
|               |   ประกอบเป็นพื้นรองเท้าสำเร็จรูป     |                    |
|               |   พร้อมทั้ง QC                    |                    |
|               |                                |                    |
|               | ตรวจสอบก่อนนำเข้าแผนกโกดังสำเร็จรูป |                    |
+---------------+--------------------------------+--------------------+
|   โกดังสำเร็จรูป |   รับรองเท้าสำเร็จรูปมาจัดเก็บ       |   Barcode System   |
|               |   รอการตรวจสอบจาก Inspector    |                    |
|               |   และรอการส่งมอบให้ลูกค้า          |                    |
+---------------+--------------------------------+--------------------+

3.1.5 สิทธิหรือข้อจำกัดในการประกอบธุรกิจของบริษัทฯ

  (1) บัตรส่งเสริมการลงทุน

บริษัทฯ ได้รับการส่งเสริมการลงทุนในกิจการผลิตรองเท้า ประเภท 3.12
การผลิตรองเท้าหรือชิ้นส่วนตามบัตรส่งเสริมคณะกรรมการส่งเสริมการลงทุนเลขที่5980/2547(7-3007/ว./2541)

บริษัทย่อยได้รับการส่งเสริมการลงทุนในประเภท 3.12 ผลิตรองเท้าหรือชิ้นส่วน ประเภท 5.34
ผลิตพื้นยางรองเท้าทั้งชนิดแผ่นและขึ้นรูปแล้ว ประเภท 5.39 ผลิตรองเท้ากีฬา ประเภท 5.49
ผลิตผลิตภัณฑ์เพื่อการส่งออกเป็นส่วนใหญ่ และประเภท 4.8 ผลิตแม่พิมพ์ชิ้นส่วนโลหะ
และซ่อมแม่พิมพ์

  (2) สิทธิและประโยชน์

บริษัทฯ

ก. ตามมาตรา 36 (1)
ให้ได้รับการยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้าจากต่างประเทศ
เพื่อใช้ในการผลิตเพื่อการส่งออก

ข. ตามมาตรา 36 (2)
ให้ได้รับการยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไป

บริษัทย่อย

ได้รับสิทธิและประโยชน์ตามมาตรา 31, 34, 35 (2), 35 (3), 36 (1), 36 (2) และ 36
(4)

  (3) ระยะเวลาของบัตรส่งเสริมการลงทุน

สิทธิและประโยชน์ที่บริษัทฯ ได้รับจากการส่งเสริมการลงทุน นับตั้งแต่วันที่ 3 ธันวาคม 2550
จนถึงวันที่ 2 ธันวาคม 2551

  (4) เงื่อนไข

บริษัทฯ จะต้องปฏิบัติตามเงื่อนไขที่กำหนดไว้ในบัตรส่งเสริมเลขที่ 3007/ว.2541 ลงวันที่ 29
ตุลาคม 2541
และบริษัทย่อยจะต้องปฏิบัติตามเงื่อนไขที่กำหนดไว้ในบัตรส่งเสริมของแต่ละบริษัทเช่นเดียวกัน

  (5) สิทธิอื่น ๆ

บริษัทฯ และบริษัทย่อยไม่มีสิทธิบัตร หรือ เครื่องหมายการค้าแต่อย่างไร

  (6) ข้อจำกัดในการประกอบธุรกิจ

ไม่มี

  (7) สิทธิและประโยชน์ของบริษัทย่อย ตาม พ.ร.บ. ส่งเสริมการลงทุน พ.ศ. 2520

[TABLE]

3.2 การตลาดและภาวะการแข่งขัน

3.2.1 นโยบายการตลาดของผลิตภัณฑ์

บริษัทฯ เป็นผู้ผลิตรองเท้ากีฬาแบบต่างๆ ซึ่งเป็นที่นิยมทั่วโลก
โดยคุณภาพของรองเท้าเป็นที่ยอมรับตลอดจนรูปแบบที่ทันสมัย
นอกจากนั้นบริษัทฯได้มีการนำเทคโนโลยีที่ทันสมัยมาใช้ ซึ่งรวมถึงเครื่องจักร ระบบงาน
ขั้นตอนการผลิต การตรวจสอบคุณภาพ
ทั้งนี้เพื่อให้ได้ผลิตภัณฑ์ที่ได้มาตรฐานเป็นที่ยอมรับในราคาที่เหมาะสม
และได้รับความไว้วางใจของลูกค้าโดยทั่วไป

บริษัทฯ มีนโยบายที่จะเพิ่มการขายรองเท้า ที่เป็นเครื่องหมายการค้าของตนเอง
โดยมีการพัฒนาผลิตภัณฑ์รูปแบบต่างๆ นำเสนอกับลูกค้าทั้งภายในประเทศและต่างประเทศเพิ่มขึ้น
รวมทั้งวิจัยและพัฒนาผลิตภัณฑ์ใหม่ๆของตนเองนำเสนอกับลูกค้า

บริษัทฯ ได้ให้ความสำคัญโดยมุ่งเน้นความรวดเร็วในการตอบสนองความต้องการของลูกค้า (QUICK
RESPONSE) เป็นหลัก
ปรับปรุงประสิทธิภาพการทำงานและการจัดการระบบข้อมูลในการสื่อสารให้ชัดเจน

-   กลยุทธ์การแข่งขัน

บริษัทฯและกลุ่มบริษัท เป็นกลุ่มธุรกิจรองเท้าครบวงจร
ตั้งแต่กระบวนการออกแบบและพัฒนาผลิตภัณฑ์ชิ้นส่วนที่สำคัญในการผลิตรองเท้า
เทคโนโลยีการผลิตและการขาย
จึงสามารถควบคุมทุกกระบวนการได้อย่างเหมาะสมและมีประสิทธิภาพ

บริษัทฯ ยังคงเน้นการทำธุรกิจให้มีคุณภาพดีแต่มีต้นทุนต่ำ โดยจะพิจารณานโยบายต้นทุนทั้งด้าน
PRODUCTION และ LOGISTICS โดยการจัดระบบให้เหมาะสม และคำนึงถึงระบบ SUPPLY
CHAIN คือการจัดการระบบตั้งแต่ SUPPLIERS จนถึง CUSTOMERS อย่างเหมาะสม

-   ลักษณะของลูกค้า

-   ลูกค้าต่างประเทศ

ลูกค้าที่มีเครื่องหมายการค้าของตนเอง และเป็นรายใหญ่ๆ
จะกำหนดรูปแบบรองเท้าโดยการออกแบบ บริษัทฯ
จะทำการพัฒนารูปแบบดังกล่าวออกมาเป็นรองเท้าตัวอย่าง
โดยอาจพิจารณาเสนอแนะปรับเปลี่ยนการใช้วัตถุดิบและเทคโนโลยีทางการผลิตให้เหมาะสม
เมื่อมีการสรุปรูปแบบดังกล่าว บริษัทฯ จะได้รับใบสั่งซื้อล่วงหน้าประมาณ 2 เดือนก่อนการส่งมอบ
รองเท้าที่ผลิตและขายส่วนใหญ่จะเป็นรองเท้ากีฬาและรองเท้าแตะในรูปแบบที่หลากหลายตามแฟชั่น

บริษัทฯ ผลิตรองเท้ากีฬาตามคำสั่งของลูกค้า ภายใต้เครื่องหมายการค้า “ NIKE”
ซึ่งเป็นลูกค้ารายใหญ่ของกลุ่ม และเป็น MARKET LEADER ในธุรกิจรองเท้ากีฬาของโลก บริษัทฯ
มีความสัมพันธ์ที่ดีกับลูกค้ารายนี้มาตลอด ตั้งแต่บริษัทฯ ดำเนินธุรกิจมาเป็นเวลายาวนานกว่า 29 ปี
ขณะเดียวกันบริษัทฯและกลุ่มผู้ผลิตรองเท้ายังสามารถปรับกระบวนการผลิต
เพื่อผลิตรองเท้าประเภทอื่น ๆ เพื่อการส่งออกเพิ่มขึ้น เช่น MARKS & SPENCER, K-SWISS และ
TIMBERLAND

-   ลูกค้าภายในประเทศ

หลักเกณฑ์คล้ายคลึงกับลูกค้าต่างประเทศ รูปแบบรองเท้าที่ผลิตและขายเป็นรองเท้าลำลองแบบต่างๆ

นอกจากนั้นบริษัทฯ มีการออกแบบและพัฒนาผลิตภัณฑ์นำเสนอกับลูกค้า
เมื่อลูกค้าพอใจก็สามารถผลิตและส่งมอบ และใส่เครื่องหมายการค้าของลูกค้าตามที่ลูกค้าต้องการ
รูปแบบที่ผลิตและขายในปัจจุบันเป็นรองเท้าลำลองแบบต่างๆ

-   การจำหน่ายและช่องทางการจำหน่าย

-   การจำหน่ายในต่างประเทศ

บริษัทฯ และกลุ่มผู้ผลิตและส่งออกรองเท้ามีมูลค่าจำหน่ายรองเท้าในต่างประเทศคิดเป็น 93%
ของยอดขายต่างประเทศทั้งหมด รองเท้าที่ส่งออกภายใต้เครื่องหมายการค้า NIKE, MARKS &
SPENCER, K-SWISS และ TIMBERLAND โดยส่งออกไปจำหน่ายที่ ประเทศสหรัฐอเมริกา ญี่ปุ่น
สหภาพยุโรปและประเทศอื่น ๆ ในสัดส่วน 53%, 14%, 7% และ 25% ตามลำดับ

เฉพาะของบริษัทฯ คิดเป็น 61% ของยอดขายต่างประเทศของกลุ่มบริษท
โดยส่งออกไปยังกลุ่มประเทศสหภาพยุโรป สหรัฐอเมริกา ญี่ปุ่นและประเทศอื่นๆ ในสัดส่วน 43,
20, 4 และ 33 ตามลำดับ

-   การจำหน่ายในประเทศ

บริษัทฯ มียอดจำหน่ายตามคำสั่งผลิตของลูกค้า ในประเทศประมาณ 1% ของยอดขายทั้งหมด
โดยส่วนใหญ่เป็นผลิตภัณฑ์ของ NIKE ผ่านบริษัท NIKE THAILAND CO., LTD

นอกจากนั้นบริษัทฯยังผลิตรองเท้าภายใต้ BRAND ของบริษัทฯ คือ “TRIPPER”
จำหน่ายให้แก่ผู้อุปโภคภายในประเทศ

2.  ภาวะการแข่งขัน

-   การแข่งขันระหว่างผู้ผลิตในประเทศ

กลุ่มแพนมีสัดส่วน ORDER NIKE ที่เป็นรองเท้ากีฬาและรองเท้าแตะ ประมาณ 80% จาก ORDER ที่
NIKE ให้แก่ประเทศไทย โดยมีคู่แข่งอีก 1 ราย คือ บริษัท รามาชูส์อินดัสทรีส์ จำกัด
ที่ผลิตรองเท้าผลิตภัณฑ์เดียวกันและลูกค้า NIKE รายเดียวกัน โดยมีสัดส่วน ORDER ที่ได้รับประมาณ
20%

-   การแข่งขันระหว่างผู้ผลิตนอกประเทศ

ประเทศไทยมี MARKET SHARE 5% จาก ORDER NIKE ทั่วโลก รองจาก เวียดนาม
จีนและอินโดนีเซีย ที่ได้ ORDER ประมาณ 41%, 34% และ 20% ตามลำดับ

-   คู่แข่งขันสำคัญของไทยในการส่งออกรองเท้าระดับล่าง

-   จีนเป็นผู้ส่งออกรองเท้าและชิ้นส่วนรายใหญ่ที่สุดในโลก โดยเป็นคู่แข่งสำคัญของไทย
    เนื่องจากจีนมีความได้เปรียบด้านการมีแหล่งวัถุดิบเป็นของตนเอง
    และมีแรงงานที่มีอัตราค่าจ้างที่ต่ำ รวมทั้งมี SUPPLY CHAIN
    ที่เกี่ยวข้องกับการผลิตรองเท้าที่ครบวงจร
    ปัจจุบันผู้ประกอบการผลิตรองเท้าของไทยกำลังเผชิญกับการแข่งขันที่ค่อนข้างรุนแรงจากรองเท้าจีน
    ทั้งตลาดในประเทศและตลาดส่งออก เนื่องจากตลาดส่งออกหลักเป็นตลาดเดียวกับไทยได้แก่
    สหรัฐอเมริกา สหภาพยุโรปและญี่ปุ่น โดยราคารองเท้าของจีนถูกกว่าไทยมาก
    ประกอบกับจีนเข้าไปเปิดศูนย์กระจ่ายสินค้าในหลายประเทศทั่วโลก
    ส่งผลให้รองเท้าประเทศต่างๆรวมทั้งไทยเข้าไปเจาะตลาดได้อยากขึ้น

-   เวียดนามเป็นคู่แข่งสำคัญของไทยในการส่งออกสินค้ารองเท้า
    โดยตลาดส่งออกหลักเป็นตลาดเดียวกับไทยได้แก่ สหรัฐอเมริกา 22 % ,อังกฤษ
    12%,เยอรมันและฮอลแลนด์ 8% และเบลเยี่ยม 6% ตามลำดับ
    สินค้าส่งออกของเวียดนามที่มูลค่าสูงตามลำดับได้แก่ น้ำมันดิบ สิ่งทอและเครื่องนุ่งห่ม
    อาหารทะเลและรองเท้า ซึ่งมีมูลค่าการส่งออกของรองเท้าอยู่ในอันดับที่ 4 ของประเทศ
    อยู่ที่ประมาณ 3.8 พันล้านเหรีญสหรัฐ เพิ่มขึ้นร้อยละ 19.12 เมื่อกับช่วงเดียวกันของปีก่อน
    การลงทุนมีทั้งการปรับปรุงโรงงานเก่าที่ล้าสมัย และการเพิ่มกำลังการผลิตของโรงงานใหม่
    ข้อตกลงเขตการค้าเสรีระหว่างเวียดนามกับสหรัฐอเมริกา
    ทำให้เวียดนามสามารถส่งออกไปสหรัฐอเมริกาได้สูง
    โดยสหรัฐอเมริกากลายเป็นตลาดสำคัญอันดับหนึ่งของเวียดนาม
    ในปัจจุบันสหรัฐอเมริกาซึ่งเป็นตลาดส่งออกสำคัญอันดับหนึ่งของเวียดนาม
    ประสบปัญหาเศรษฐกิจชะลอตัว และวิกฤติเศรษฐกิจผนวกกับปัญหา SUB – PRIME
    ได้ส่งผลกระทบระบบเศรษฐกิจไปทั่วโลก
    โดยเฉพาะประเทศที่พึ่งพาการส่งออกไปยังสหรัฐอเมริกา, สหภาพยุโรปและญี่ปุ่น
    ซึ่งส่งผลกระทบต่อเวียดนามโดยตรง

-   อินโดนีเซียเป็นผู้ครองส่วนแบ่งการตลาดในสหรัฐอเมริกาเป็นอันดับ 3
    โดยเฉพาะรองเท้ากีฬาที่ทำจากหนัง ปัจจุบันอินโดนีเซียเสียส่วนแบ่งตลาดรองเท้า
    เนื่องจากความไม่มั่นคงทางการเมืองและปัญหาเศรษฐกิจภายในประเทศประกอบกับตลาดส่งออกที่สำคัญของอินโดนีเซียได้แก่
    สหรัฐอเมริกา, สหภาพยุโรปและญี่ปุ่น
    ประสบปัญหาเศรษฐกิจชะลอตัวลงทำให้อินโดนีเซียได้รับผลกระทบดังกล่าว

-   คู่แข่งขันในตลาดระดับบน

-   อิตาลี เป็นผู้ผลิตและส่งออกรองเท้ารายสำคัญของโลก โดยเฉพาะรองเท้าหนัง
    ส่วนใหญ่เป็นเจ้าของเครื่องหมายการค้าที่มีชื่อเสียง เป็นที่รู้จักกันทั่วโลก
    ที่อิตาลีสามารถครองความเป็นผู้นำตลาดทั้งด้านรูปแบบและ คุณภาพ
    เนื่องจากอิตาลีมีฝีมือที่ปราณีตในการตัดเย็บและการออกแบบเป็นที่ยอมรับในตลาดโลก

-   ศักยภาพในการแข่งขัน

-   บริษัทในกลุ่มแพน เป็นอุตสาหกรรมที่ผลิตรองเท้าที่หลากหลาย เช่น รองเท้ากีฬา
    รองเท้าแฟชั่น รองเท้ากอล์ฟและรองเท้าลำลอง และเป็น OEM (Original Equipment
    Manufacturing) ของ BRAND ดังชั้นนำของโลก เช่น “NIKE” “LACOSTE” “MARKS &
    SPENCER” “K-SWISS” และ “TIMBERLAND” เป็นต้น ทำให้มีความหลากหลายในเรื่องของ
    Order ที่ได้รับ

-   บริษัทในกลุ่มแพนมีประสบการณ์ ในการผลิตรองเท้าอันยาวนานกว่า 29 ปี
    และนโยบายในการดำเนินธุรกิจที่ยึดมั่นในเรื่องการส่งมอบสินค้าตรงต่อเวลา
    ราคาและคุณภาพของสินค้าได้มาตรฐานเป็นสิ่งที่ลูกค้าได้มอบความไว้วางใจให้กับกลุ่มแพนด้วยดีตลอดมา

-   ความสัมพันธ์อันดีกับลูกค้า NIKE และการร่วมมือที่เป็นมิตรภาพต่อกันอันยาวนาน
    ส่งผลให้ลูกค้ามีความมั่นใจในการให้ORDERแก่ประเทศไทยมาก
    โดยเฉพาะกลุ่มแพนมีสัดส่วนการผลิตประมาณ 80% จาก ORDER ของ NIKE
    ที่เป็นลูกค้ารายใหญ่ที่ให้แก่ผู้ผลิตในประเทศไทย

-   บริษัทในกลุ่มแพนมีกิจการที่สนับสนุนการผลิตรองเท้าแบบครบวงจร (SUPPORT
    INDUSTRY)และมีเทคโนโลยีในการวิจัยและพัฒนาการผลิต
    ประกอบกับมีทีมงานพัฒนารูปแบบรองเท้าต้นแบบโดยใช้ COMPUTER ที่ทันสมัยในการออกแบบ

-   บริษัทให้ความสนใจต่อการดำเนินธุรกิจ โดยไม่ขัดต่อสิทธิมนุษยชนขั้นพื้นฐาน
    และให้ความใส่ใจกับการดำเนินธุรกิจที่ไม่มีผลกระทบต่อสิ่งแวดล้อมมาเป็นเวลานาน
    ซึ่งเป็นส่วนสำคัญที่ทำให้ลูกค้าชั้นนำของโลกให้ความไว้วางใจกับบริษัทในการผลิตสินค้า

-   ในปี 2545 บริษัทฯได้ดำเนินการโครงการจัดตั้งศูนย์วิจัยและพัฒนารองเท้า
    ตั้งอยู่ที่ตำบลหนองขาม อำเภอศรีราชา จังหวัดชลบุรี บนเนื้อที่ 30 ไร่ เงินลงทุน 300
    ล้านบาท เพื่อดำเนินการวิจัยและพัฒนาออกแบบรองเท้าต้นแบบสำหรับลูกค้า NIKE
    เพื่อเพิ่มศักยภาพในการแข่งขันกับผู้ผลิตต่างประเทศ เช่น จีนและเวียดนาม เป็นต้น

3.3 การจัดหาผลิตภัณฑ์

3.3.1 ลักษณะการจัดให้ได้มาซึ่งผลิตภัณฑ์

กำลังการผลิต และปริมาณการผลิตของบริษัทฯ

  ----------------------------------- ----------- ------------- -----------
                                      ปี 2551      ปี 2550        ปี 2549

                                      จำนวนคู่      จำนวนคู่        จำนวนคู่

  กำลังการผลิต                          3,415,680   3,494,512     4,499,712

  ปริมาณการผลิตจริง                      2,841,969   2,823,563     4,089,839

  อัตราการใช้กำลังการผลิต                 83%         81%           91%

  อัตราเพิ่ม (ลด) ของปริมาณการผลิต         18,406      (1,266,276)   636,891

  จำนวนกะที่ผลิตต่อวัน                     1           1             1
  ----------------------------------- ----------- ------------- -----------

กลุ่มบริษัทผู้ผลิตและส่งออกรองเท้ามีกำลังการผลิตจำนวน 11.80 ล้านคู่ต่อปี
โดยมีปริมาณการผลิตจริง 9.22 ล้านคู่ต่อปี คิดเป็นอัตราการใช้กำลังการผลิตเฉลี่ย 78%
เฉพาะบริษัทฯ มีอัตราการใช้กำลังการผลิต 83% เมื่อเทียบกับปีก่อนมีอัตราการใช้กำลังการผลิต
81%

นโยบายการผลิต

บริษัทฯ จะเน้นการทำงานในระบบ TMS เพื่อลดระยะเวลาในกระบวนการผลิตให้รวดเร็ว
การส่งมอบที่ทันเวลา สร้างมาตรฐานและเพิ่มนวัตกรรมในระบบควบคุมคุณภาพด้วยตนเอง (Self
Inspection) และความชำนาญในการผลิตสินค้า (Craftsmanship) อย่างต่อเนื่อง

วัตถุดิบและผู้จำหน่ายวัตถุดิบ

วัตถุดิบสำคัญที่ใช้ผลิตรองเท้าและชิ้นส่วน ประกอบด้วยวัตถุดิบที่ใช้ผลิตส่วนบนของรองเท้า (Upper)
และพื้นรองเท้า (Sole) เช่น หนังแท้ หนังเทียม ยางสังเคราะห์และพลาสติก และวัสดุประกอบ
อาทิ กาว ด้ายและเคมีภัณฑ์ ในปี 2551 บริษัทมีมูลค่าการซื้อวัตถุดิบในประเทศ
และต่างประเทศประมาณ 64% และ 36% ตามลำดับ วัตถุดิบบางชนิดที่ผลิตได้ในประเทศ เช่น
ยางสังเคราะห์ หนังเทียม และหุ่นรองเท้า มีปริมาณไม่เพียงพอกับความต้องการ
ความหลากหลายน้อยและคุณภาพต่ำ ยังต้องพึ่งพาวัตถุดิบนำเข้าจากไต้หวัน เกาหลีใต้
และอินโดนีเซีย เป็นสำคัญ

  ----------------- --------------------------- ------------------- ----------------
  ประเภทวัตถุดิบ       ชื่อผู้จัดจำหน่าย (SUPPLIER)      ประเทศที่ผลิต          อัตราส่วนการสั่งซื้อ

  พื้นรองเท้า          EXCELLENT RUBBER CO.,LTD    ไทย                 27

                    ผู้จัดจำหน่ายรายย่อยอื่นๆ          ไทย                 4

  หนังทียม            SAN FANG CHEMICAL INDUSTRY  ไต้หวัน               3

                    BAIKSAN CO.,LTD             เกาหลี               1

                    ผู้จัดจำหน่ายรายย่อยอื่นๆ          เกาหลี,จีน            3

                    ผู้จัดจำหน่ายรายย่อยอื่นๆ          ไทย                 1

  หนังแท้             C.P.L. GROUP PUBIC CO., LTD ไทย                 7

                    ASIA TAN CO., LTD           จีน                  3

                    PACCESS CO., LTD            จีน                  2

                    PRIME ASIA CO.,LTD          จีน                  2

                    ผู้จัดจำหน่ายรายย่อยอื่นๆ          ไทย                 4

                    ผู้จัดจำหน่ายรายย่อยอื่นๆ          เกาหลี,จีน,อินโดนีเซีย   7

  ผ้า                WONJIN CORPORATION CO., LTD เกาหลี               3

                    TIANG LIONG CO., LTD        ไต้หวัน               2

                    ผู้จัดจำหน่ายรายย่อยอื่นๆ          ไทย                 2

                    ผู้จัดจำหน่ายรายย่อยอื่นๆ          เกาหลี,ไต้หวัน         2

  กล่อง              OIA CO.,LTD                 จีน                  3

                    ผู้จัดจำหน่ายรายย่อยอื่นๆ          จีน                  1

  CARTON            OIA GLOBAL LOGISTICS SCM    ไทย                 1

  ด้าย               COAT THREAD (THAILAND) LTD. ไทย                 1

                    ผู้จัดจำหน่ายรายย่อยอื่นๆ          จีน                  1

  วัตถุดิบตกแต่ง,อื่นๆ    ผู้จัดจำหน่ายรายย่อยอื่นๆ          ไทย                 17

                    ผู้จัดจำหน่ายรายย่อยอื่นๆ          ฮ่องกง,จีน,เกาหลี      3
  ----------------- --------------------------- ------------------- ----------------

กลุ่มธุรกิจผลิตและส่งออกรองเท้ามีการสั่งซื้อพื้นรองเท้า PHYLON จากบริษัท
เอ็กซ์เซลเล้นท์รับเบอร์ จำกัด บริษัท พิมายฟุตแวร์ จำกัด และบริษัท แอดแวนเทจ ฟุตแวร์ จำกัด
ซึ่งเป็นบริษัทย่อยที่สนับสนุนการผลิตให้แก่กลุ่มผู้ผลิตและส่งออกรองเท้าโดยตรง
ในสัดส่วนเฉลี่ยร้อยละ 17 การพึ่งพิงวัตถุดิบจากบริษัทดังกล่าว
เนื่องจากบริษัทดังกล่าวสามารถควบคุมคุณภาพ การจัดการกำลังผลิต และกำลังคนให้เหมาะสม
การจัดสรรอุปกรณ์การผลิตและระบบบริหารงานที่ดี
ทำให้กลุ่มบริษัทสามารถนำพื้นรองเท้ามาประกอบเป็นสินค้าสำเร็จรูปได้อย่างเหมาะสม
บริษัทฯและกลุ่มบริษัทผู้ส่งออกรองเท้าไม่มีความเสี่ยงในการสั่งซื้อพื้นรองเท้า
เพราะกำลังการผลิตของบริษัทที่สนับสนุนดังกล่าวยังมีเพียงพอ

ส่วนกลุ่มธุรกิจผลิตพื้นรองเท้า มีการสั่งซื้อ COMPOUND, FOOTBED EVA
และเม็ดพลาสติกในสัดส่วนร้อยละ 28, 24 และ 25 ตามลำดับ จากบริษัท พอนเท็กซ์
(ประเทศไทย) จำกัด และบริษัท ไทยซังชิน นิวแมททีเรียล จำกัด
ซึ่งเป็นบริษัทในกลุ่มที่สนับสนุนการผลิตให้กับกลุ่มบริษัทโดยตรงและจากบริษัท FORMOSA PLASTIC
CORPORATION ซึ่งเป็น VENDOR จากต่างประเทศที่ติดต่อกันมายาวนาน

บริษัท พอนเท็กซ์ (ประเทศไทย) จำกัด มีการสั่งซื้อเม็ดพลาสติก จากบริษัท ELASSTOGRAN GMBH
ประเทศเยอรมันนีในสัดส่วนร้อยละ 29 ส่วนบริษัท เพคอินดัสทรีส์ จำกัด
สั่งซื้อเม็ดพลาสติกจากบริษัท เอช เอ็ม ซี โพลิเมอร์ จำกัด ประเทศไทยในสัดส่วนร้อยละ 53
ซึ่งบริษัทดังกล่าวเป็น SUPPLIER ที่ติดต่อกันมายาวนาน

2.  การจัดการด้านสิ่งแวดล้อม

บริษัทฯ ตระหนักถึงความสำคัญในการอนุรักษ์ทรัพยากรและสภาพแวดล้อมโดยรอบของโรงงาน
จึงได้มุ่งเน้นการจัดการด้านสิ่งแวดล้อมแบบบูรณาการอย่างมีประสิทธิภาพ
ทั้งนี้เพื่อให้เกิดประโยชน์ร่วมกันทั้งชุมชนและต่อการดำเนินธุรกิจ ทั้งนี้บริษัทฯ
ได้รับการรับรองระบบการจัดการสิ่งแวดล้อม ISO14001 : 1996 เมื่อวันที่ 14 มกราคม 2542
และได้พัฒนาระบบเป็น Version ใหม่ คือ ISO14001 : 2004 เมื่อวันที่ 25 กรกฎาคม 2542
โดยปัจจุบันได้รับการรับรองระบบจากบริษัท SGS ประเทศไทย จำกัด

  นโยบายสิ่งแวดล้อม ความปลอดภัยและอาชีวอนามัย

บริษัท แพนเอเซียฟุตแวร์ จำกัด (มหาชน)
เป็นบริษัทผู้ผลิตรองเท้าภายใต้เครื่องหมายการค้าที่มีชื่อเสียงชั้นนำของโลก และบริษัท ฯ
ขอให้คำมั่นที่จะดำเนินกิจการด้วยความสำนึก และห่วงใยต่อสิ่งแวดล้อม
ความปลอดภัยและอาชีวอนามัย รวมทั้งมีความมุ่งมั่นในการปรับปรุงการทำงานอย่างมีประสิทธิภาพ
และปฏิบัติอย่างจริงจังและต่อเนื่อง ซึ่งมีแนวนโยบายของบริษัทดังนี้

1. ให้การอบรมและปลูกจิตสำนึกในด้านการจัดการสิ่งแวดล้อม ความปลอดภัยและ
อาชีวอนามัยแก่พนักงานในการปฏิบัติงาน

2. ปฏิบัติตามข้อกำหนดของกฎหมาย
ข้อกำหนดทางด้านการจัดการสิ่งแวดล้อมความปลอดภัยและอาชีวอนามัย และข้อกำหนดอื่นที่บริษัท ฯ
มีข้อผูกพัน

3. มีความตั้งใจที่จะลดความเสี่ยงในการใช้งาน
และปลูกจิตสำนึกให้กับพนักงานเกี่ยวกับวัตถุอันตราย

4. ลดและควบคุมกากของเสียที่เกิดจากการดำเนินการของบริษัทฯ และควบคุมอันตราย
จากความเสี่ยงอันอาจนำมาซึ่งอุบัติเหตุและโรคจากการทำงานเพื่อสุขภาพและความ

ปลอดภัยของพนักงาน

5. ปรับปรุงสภาพพื้นที่ในการปฏิบัติงานตลอดจนวิธีการทำงานให้มีความปลอดภัย

6. พิจารณาทางเลือกในการเปลี่ยนมาใช้วัตถุดิบที่มีอันตรายน้อยแทนวัตถุดิบที่ใช้อยู่เดิม

7. อนุรักษ์ทรัพยากรธรรมชาติและพลังงาน โดยการใช้อย่างมีประสิทธิภาพ

8. สร้างเสริมความเข้าใจในการรักษาสิ่งแวดล้อม
ความปลอดภัยและอาชีวอนามัยและเจตนารมณ์ของบริษัท ฯ กับลูกค้า ผู้รับจ้าง ผู้รับเหมา
รวมถึงจะเปิดเผยนโยบายต่อสาธารณะชน

  ค่าใช้จ่ายในการลงทุนเพื่อควบคุมสิ่งแวดล้อมในช่วง 3 ปี ที่ผ่านมา

บริษัทฯ มีค่าใช้จ่ายจากการดำเนินระบบการจัดการสิ่งแวดล้อม
อาชีวอนามัยและความปลอดภัยในการทำงาน อาทิ เช่น ค่าที่ปรึกษา
ค่ารับรองและตรวจติดตามระบบการจัดการสิ่งแวดล้อม ISO14001
ค่าตรวจวัดสภาพแวดล้อมเพื่อให้เป็นไปตามกฎหมาย เช่น การตรวจวัดความเข้มข้นสารเคมี
แสงสว่าง ความร้อน ฝุ่นละออง การตรวจวัดคุณภาพน้ำทิ้งและน้ำดื่ม
ค่ากำจัดวัสดุที่เหลือใช้จากการผลิต โดยมีทั้งขยะทั่วไป ขยะอันตรายและขยะติดเชื้อ
รวมค่าใช้จ่ายประมาณ 4.40 ล้านบาท

  ผลกระทบจากกระบวนการผลิตและวัสดุเหลือใช้

ธุรกิจที่บริษัทฯ ดำเนินการอยู่ส่งผลกระทบต่อสิ่งแวดล้อมน้อยมาก อย่างไรก็ตามบริษัทฯ
มีการดำเนินการจัดการลดผลกระทบทางด้านสิ่งแวดล้อม
โดยควบคุมการใช้วัตถุดิบและสารเคมีให้เกิดประสิทธิภาพสูงสุด
มีการจัดการเศษวัสดุที่เหลือใช้จากการผลิตให้เกิดคุณค่าสูงสุดโดยนำไป Reuse:นำกลับมาใช้ซ้ำ ,
Recycle : ขายเพื่อนำไปแปรรูปเป็นวัตถุดิบอื่น และ Closed Loop material :
ส่งเศษที่เกิดขึ้นคืนกลับไปยัง Supplier เพื่อนำไป Re-process แล้วเป็นวัตถุดิบแบบเดิม

  การควบคุมโดยหน่วยงานรัฐบาล

บริษัทฯ มีการรายงานปริมาณการใช้และการครอบครองสารเคมีที่มีส่วนประกอบของ MEK และ
Acetone รายงานผลการตรวจวัดสภาพแวดล้อม รายงานการตรวจสุขภาพพนักงานประจำปี
รายงานปริมาณขยะและการขออนุญาตนำขยะออกนอกโรงงานทั้งขยะทั่วไปและขยะอันตราย
ทั้งนี้บริษัทที่รับกำจัดขยะต้องได้รับอนุญาตอย่างถูกต้องตามกฎหมาย

การดำเนินการของบริษัทเพื่อลดผลกระทบต่อสิ่งแวดล้อม

บริษัทฯ
มีการนำแผนการจัดการสิ่งแวดล้อมมาใช้เป็นเครื่องมือในการดำเนินการลดผลกระทบสิ่งแวดล้อมด้านต่างๆ
อันได้แก่

1.  แผนการใช้วัตถุดิบและสารเคมีอย่างมีประสิทธิภาพ คือ ใช้ให้เกิดประโยชน์สูงสุด
    เหลือทิ้งน้อยที่สุด

2.  แผนการเลือกใช้วัตถุดิบที่เป็นมิตรต่อสิ่งแวดล้อม (To Select Environmental
    Preferred Material) มาใช้ในการผลิต ซึ่งเศษวัตถุดิบที่เกิดขึ้นนี้สามารถนำไป Closed
    Loop กลับมาเป็นวัตถุดิบแบบเดิมอีกครั้ง

3.  แผนการนำหุ่นรองเท้าพลาสติกที่ไม่สามารถใช้งานได้แล้ว ขายกลับคืนให้กับ Supplier
    เพื่อนำเข้ากระบวนการแปรรูปให้เป็นสารตั้งต้นเดิม
    แล้วนำกลับเข้าสู่กระบวนการผลิตกลายเป็นผลิตภัณฑ์ใหม่ที่สามารถใช้งานได้อีกครั้ง

4.  แผนการรณรงค์ลดโลกร้อน โดยใช้วิธีการประชาสัมพันธ์ทางบอร์ดให้ความรู้ และทาง E-Mail
    เพื่อเป็นการสร้างจิตสำนึกให้พนักงานรับผิดชอบต่อสิ่งแวดล้อมของโลก

5.  แผนงานการลดมลพิษทางอากาศ โดยจัดทำเป็นโครงการย่อยดังนี้

 หลีกเลี่ยงการใช้สารเคมีประเภท Solvent Base ในสายงานวาดตัดและเย็บจักร
หากมีความจำเป็นจะต้องได้รับการอนุมัติจากผู้บริหารก่อนทุกครั้ง

 พิจารณาเลือกใช้สารเคมีที่มีอันตรายน้อยกว่าแทนสารเคมีที่ใช้อยู่เดิม
แต่จะต้องไม่ส่งผลกระทบต่อคุณภาพของผลิตภัณฑ์

6.  แผนการปรับเปลี่ยนภาชนะสำหรับใส่กาวในสายงานประกอบรองเท้า
    เพื่อลดการสูญเสียสารเคมีที่ติดภาชนะ และการเกิดขยะปนเปื้อนให้น้อยที่สุด

7.  แผนการลดปริมาณการใช้พลังงานไฟฟ้าขององค์กร
    ตามโครงการรณรงค์ประหยัดพลังงานไฟฟ้าโดยทุกหน่วยงานต้องปิดไฟฟ้าทุกครั้งระหว่างพักกลางวันหรือไม่ได้ใช้งานแล้ว
    และสำนักงานต้องปิดแอร์คอนดิชั่นก่อนพัก 15 นาทีทุกครั้ง
    ทั้งนี้ยังมีการปรับปรุงเครื่องจักรให้มีประสิทธิภาพสูงสุด
    เพื่อเป็นการอนุรักษ์และลดการสูญเสียพลังงานภายในองค์กร

8.  แผนการตรวจวัดสภาพแวดล้อมในพื้นที่ทำงานประจำปี
    เพื่อใช้เป็นกลไกการควบคุมมลภาวะที่มีต่อพนักงานและสิ่งแวดล้อมภายในองค์กร ซึ่งได้แก่
    การตรวจวัดระดับความดังของเสียง ปริมาณความเข้มข้นของสารเคมีและฝุ่นในบรรยากาศ
    ความเข้มข้นของแสงสว่าง ความร้อนจากการทำงาน
    รวมทั้งการตรวจติดตามคุณภาพน้ำทิ้งเพื่อให้เป็นไปตามข้อกำหนดกฎหมาย
    ซึ่งเป็นการแสดงถึงความรับผิดชอบต่อสังคมและสิ่งแวดล้อมภายนอกองค์กรด้วย

9.  แผนการอบรมให้ความรู้เกี่ยวกับการจัดการด้านสิ่งแวดล้อมให้กับพนักงานใหม่ทุกคน
    เพื่อเป็นการสร้างจิตสำนึกให้พนักงานตระหนักถึงการอนุรักษ์สิ่งแวดล้อม
    การมีส่วนร่วมในการพัฒนาและปรับปรุงคุณภาพสิ่งแวดล้อมภายในองค์กรและสังคม

  ผลการปฏิบัติจริงเปรียบเทียบกับอัตราสูงสุดตามกฎหมาย

1. ตรวจวัดปริมาณความเข้มข้นสารเคมี ฝุ่น เสียง แสงสว่าง ในพื้นที่การทำงานเป็นประจำทุกปี
ซึ่งผลการตรวจวัดไม่ เกินค่ามาตรฐานที่กำหนด

2. ตรวจวัดคุณภาพน้ำดื่ม ค่าน้ำทิ้ง ซึ่งผลการตรวจวัดไม่ เกินค่ามาตรฐานที่กำหนด

  ข้อพิพาทหรือการถูกฟ้องร้องเกี่ยวกับสิ่งแวดล้อมและแนวทางแก้ไข

ไม่มี